Suvestinė redakcija nuo 2022-12-23

Nutarimas paskelbtas: TAR 2016-12-14, i. k. 2016-28842

LIETUVOS BANKO VALDYBA

NUTARIMAS

DĖL VIEŠOJO NEPRIKLAUSOMŲ KREDITO TARPININKŲ SĄRAŠO IR VIEŠOJO PRIKLAUSOMŲ KREDITO TARPININKŲ, VEIKIANČIŲ DAUGIAU NEGU VIENO KREDITO DAVĖJO VARDU, SĄRAŠO TVARKYMO TAISYKLIŲ PATVIRTINIMO

2016 m. gruodžio 13 d. Nr. 03-183

Vilnius

Vadovaudamasi Lietuvos Respublikos Lietuvos banko įstatymo 42 straipsnio 4 dalies 1 punktu ir Lietuvos Respublikos su nekilnojamuoju turtu susijusio kredito įstatymo 28 straipsnio 11 dalimi, Lietuvos banko valdyba nutaria:

Preambulės pakeitimai:

Nr. 03-198, 2022-12-20, paskelbta TAR 2022-12-22, i. k. 2022-26396

1. Patvirtinti Viešojo nepriklausomų kredito tarpininkų sąrašo ir viešojo priklausomų kredito tarpininkų, veikiančių daugiau negu vieno kredito davėjo vardu, sąrašo tvarkymo taisykles (pridedama).

2. Nustatyti, kad šis nutarimas įsigalioja 2017 m. liepos 1 d.

Valdybos pirmininkas	Vitas Vasiliauskas

PATVIRTINTA

Lietuvos banko valdybos

2016 m. gruodžio 13 d.

nutarimu Nr. 03-183

VIEŠOJO NEPRIKLAUSOMŲ KREDITO TARPININKŲ SĄRAŠO IR VIEŠOJO PRIKLAUSOMŲ KREDITO TARPININKŲ, VEIKIANČIŲ DAUGIAU NEGU VIENO KREDITO DAVĖJO VARDU, SĄRAŠO TVARKYMO TAISYKLĖS

I SKYRIUS

BENDROSIOS NUOSTATOS

1. Viešojo nepriklausomų kredito tarpininkų sąrašo ir viešojo priklausomų kredito tarpininkų, veikiančių daugiau negu vieno kredito davėjo vardu, sąrašo tvarkymo taisyklėse (toliau – Taisyklės) nustatyta nepriklausomų kredito tarpininkų ir priklausomų kredito tarpininkų, veikiančių daugiau negu vieno kredito davėjo vardu, įrašymo į viešuosius sąrašus tvarka, viešuosiuose sąrašuose pateikiami duomenys, šių sąrašų tvarkymo ir skelbimo reikalavimai.

2. Taisyklėse nustatyti reikalavimai taikomi nepriklausomiems kredito tarpininkams ir priklausomiems kredito tarpininkams, veikiantiems daugiau negu vieno kredito davėjo vardu, kurie veikia pagal Lietuvos Respublikos su nekilnojamuoju turtu susijusio kredito įstatymą (toliau – Įstatymas).

3. Taisyklėse vartojamos sąvokos suprantamos taip, kaip jos apibrėžtos Įstatyme.

4. Pagal Taisykles Lietuvos bankui teikiamiems dokumentams ir Lietuvos banko atliekamiems veiksmams taikomi Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių, patvirtintų Lietuvos banko valdybos 2004 m. gegužės 6 d. nutarimu Nr. 58 „Dėl Bendrųjų Lietuvos banko prižiūrimų finansų rinkos dalyvių prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“, reikalavimai.

II SKYRIUS

ASMENŲ ĮRAŠYMAS Į VIEŠOJO NEPRIKLAUSOMŲ KREDITO TARPININKŲ SĄRAŠĄ IR VIEŠOJO PRIKLAUSOMŲ KREDITO TARPININKŲ, VEIKIANČIŲ DAUGIAU NEGU VIENO KREDITO DAVĖJO VARDU, SĄRAŠĄ

5. Asmuo įrašomas į viešąjį nepriklausomų kredito tarpininkų sąrašą ir viešąjį priklausomų kredito tarpininkų, veikiančių daugiau negu vieno kredito davėjo vardu, sąrašą, jeigu jis atitinka Įstatymo ir Lietuvos banko teisės aktų reikalavimus ir Lietuvos bankas priima sprendimą įrašyti asmenį į prašyme nurodytą viešąjį nepriklausomų kredito tarpininkų sąrašą arba į viešąjį priklausomų kredito tarpininkų, veikiančių daugiau negu vieno kredito davėjo vardu, sąrašą.

6. Asmuo, siekdamas būti įtrauktas į viešąjį nepriklausomų kredito tarpininkų sąrašą arba viešąjį priklausomų kredito tarpininkų, veikiančių daugiau negu vieno kredito davėjo vardu, sąrašą, Lietuvos bankui pateikia Įstatymo 28 straipsnio 3 dalyje nustatytus dokumentus ir informaciją, kartu su informacija apie viešąjį registrą, kuriame kaupiami duomenys apie juridinį asmenį.

7. Asmuo, pateikdamas informaciją apie vadovus, turi vadovautis Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatais, patvirtintais Lietuvos banko valdybos 2013 m. lapkričio 14 d. nutarimu Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“.

Punkto pakeitimai:

Nr. 03-228, 2018-11-20, paskelbta TAR 2018-11-22, i. k. 2018-18828

8. Lietuvos bankas apie sprendimą įrašyti ar atsisakyti įrašyti asmenį į viešąjį nepriklausomų kredito tarpininkų sąrašą arba viešąjį priklausomų kredito tarpininkų, veikiančių daugiau negu vieno kredito davėjo vardu, sąrašą, per 5 darbo dienas nuo šio sprendimo priėmimo dienos informuoja prašymą pateikusį asmenį.

III SKYRIUS

VIEŠOJO NEPRIKLAUSOMŲ KREDITO TARPININKŲ SĄRAŠO IR VIEŠOJO PRIKLAUSOMŲ KREDITO TARPININKŲ, VEIKIANČIŲ DAUGIAU NEGU VIENO KREDITO DAVĖJO VARDU, SĄRAŠO DUOMENYS

Pakeistas skyriaus pavadinimas:

Nr. 03-198, 2022-12-20, paskelbta TAR 2022-12-22, i. k. 2022-26396

9. Viešajame nepriklausomų kredito tarpininkų sąraše nurodomi šie duomenys:

9.1. vardas ir pavardė, jeigu kredito tarpininkas yra fizinis asmuo, arba pavadinimas, buveinės adresas, juridinio asmens kodas, jeigu kredito tarpininkas yra juridinis asmuo;

9.2. kredito tarpininko kontaktiniai duomenys (telefonas, elektroninis paštas, interneto svetainės adresas).

10. Jeigu kredito tarpininkas ketina steigti filialą arba pradėti vykdyti kredito tarpininko

veiklą nesteigdamas filialo valstybėje narėje, viešajame nepriklausomų kredito tarpininkų sąraše papildomai nurodomi šie duomenys:

10.1. kitos valstybės narės, kurioje kredito tarpininkas ketina steigti filialą arba pradėti vykdyti kredito tarpininko veiklą nesteigdamas filialo, pavadinimas;

10.2. kitoje valstybėje narėje įsteigto filialo pavadinimas, adresas ir kontaktiniai duomenys;

10.3. už įsteigto filialo valdymą atsakingų asmenų vardai ir pavardės.

Papildyta punktu:

Nr. 03-198, 2022-12-20, paskelbta TAR 2022-12-22, i. k. 2022-26396

11. Viešajame priklausomų kredito tarpininkų, veikiančių daugiau negu vieno kredito davėjo vardu, sąraše nurodomi šie duomenys:

Punkto numeracijos pakeitimas:

Nr. 03-198, 2022-12-20, paskelbta TAR 2022-12-22, i. k. 2022-26396

11.1. vardas ir pavardė, jeigu kredito tarpininkas yra fizinis asmuo, arba pavadinimas, buveinės adresas, juridinio asmens kodas, jeigu kredito tarpininkas yra juridinis asmuo;

11.2. kredito tarpininko kontaktiniai duomenys (telefonas, elektroninis paštas, interneto svetainės adresas);

11.3. kredito davėjų, kurių vardu veikia kredito tarpininkas duomenys: pavadinimas, buveinės adresas, juridinio asmens kodas.

12. Jeigu kredito tarpininkas ketina steigti filialą arba pradėti vykdyti kredito tarpininko veiklą nesteigdamas filialo valstybėje narėje, viešajame priklausomų kredito tarpininkų sąraše papildomai nurodomi šie duomenys:

12.1. kitos valstybės narės, kurioje kredito tarpininkas ketina steigti filialą arba pradėti vykdyti kredito tarpininko veiklą nesteigdamas filialo, pavadinimas;

12.2. kredito davėjų, kurių vardu veikia kredito tarpininkas, pavadinimai;

12.3. kitoje valstybėje narėje įsteigto filialo pavadinimas, adresas ir kontaktiniai duomenys;

12.4. už įsteigto filialo valdymą atsakingų asmenų vardai ir pavardės.

Papildyta punktu:

Nr. 03-198, 2022-12-20, paskelbta TAR 2022-12-22, i. k. 2022-26396

IV SKYRIUS

BAIGIAMOSIOS NUOSTATOS

13. Viešasis nepriklausomų kredito tarpininkų sąrašas ir viešasis priklausomų kredito tarpininkų, veikiančių daugiau negu vieno kredito davėjo vardu, sąrašas skelbiami Lietuvos banko interneto svetainėje.

Punkto numeracijos pakeitimas:

Nr. 03-198, 2022-12-20, paskelbta TAR 2022-12-22, i. k. 2022-26396

_________________

Pakeitimai:

1.

Lietuvos bankas, Nutarimas

Nr. 03-228, 2018-11-20, paskelbta TAR 2018-11-22, i. k. 2018-18828

Dėl Lietuvos banko valdybos 2016 m. gruodžio 13 d. nutarimo Nr. 03-183 „Dėl Viešojo nepriklausomų kredito tarpininkų sąrašo ir viešojo priklausomų kredito tarpininkų, veikiančių daugiau negu vieno kredito davėjo vardu, sąrašo tvarkymo taisyklių patvirtinimo“ pakeitimo

2.

Lietuvos bankas, Nutarimas

Nr. 03-198, 2022-12-20, paskelbta TAR 2022-12-22, i. k. 2022-26396

Dėl Lietuvos banko valdybos 2016 m. gruodžio 13 d. nutarimo Nr. 03-183 „Dėl Viešojo nepriklausomų kredito tarpininkų sąrašo ir viešojo priklausomų kredito tarpininkų, veikiančių daugiau negu vieno kredito davėjo vardu, sąrašo tvarkymo taisyklių patvirtinimo“ pakeitimo